Festivalen Burning Man består af flere end 50.000 mennesker, som flytter ud i ørkenen, hvor de lever sammen i en uge og skaber et unikt fællesskab efter principper som gaveøkonomi, bæredygtighed og kunstnerisk udfoldelse. I år tog en gruppe medarbejdere og forskere fra Aalborg Universitet og kulturinstitutionen Platform4 i Aalborg til Burning Man for at finde ny inspiration, som de kan bruge både i deres job og daglige hverdagsliv. TV2/Nord tog med for at vise deres søgen efter ny kreativitet og sammenhold. Se med i aften, når vi til sidst i nyhederne på TV2/Nord klokken 19.30 viser andet afsnit fra Burning Man festivalen. Lidt senere i aften, klokken 21.35 vises et længere program om Burning Man på vores egen TV2/Nord.

Opsummering:
Hvert år i den sidste uge af august omdannes en ørken dybt inde i den amerikanske stat Nevada til et sydende mekka for kunst, kreativitet og menneskelig udfoldelse af næsten enhver art.